Zvláštne ustanovenia - OMV MaxxMotion RALLY SLOVAKIA RING 2021

Štart prvého kola Majstrovstiev Slovenska v rely 2021 sa nezadržateľne blíži, čoho dôkazom je aj zverejnenie Zvláštnych ustanovení k podujatiu. Zároveň bolo aj spustené prihlasovanie súťažiacich.

Pretekársky okruh SLOVAKIA RING premiérovo privítal Majstrovstvá Slovenska v rely v decembri minulého roku. Aj keď sa možno spočiatku zdalo, že podujatie zaradené do slovenského rely šampionátu bude iba akousi „jednorázovkou“, opak je pravdou. Organizačný výbor sa totiž rozhodol odštartovať prvé kolo Majstrovstiev Slovenska rely 2021 opäť v areáli pretekárskeho okruhu. Stane sa tak v dňoch 19. – 21.3.2021 pod názvom OMV MaxxMotion RALLY SLOVAKIA RING 2021.

Spoločne so zverejnením Zvláštnych ustanovení, ktoré nájdete na web stránke [www.slovakiaring.sk](http://www.slovakiaring.sk), ale aj [www.sams-asn.sk](http://www.sams-asn.sk) bolo spustené aj prihlasovanie súťažiacich, ktoré nájdete na <http://www.sams-asn.sk/prihlaska3.php>

Miro Majláth